laion/Wikipedia-Exotic huggingface dataset:
Wild World

'Bad Blood' הוא אלבום האולפן השני של הלהקה הבריטית באסטיל. האלבום יצא לאור ב-9 בספטמבר 2016. האלבום קודם על ידי ארבעה סינגלים, ביניהם השיר "Send Them Off!‎" שנכלל גם בפסקול של המשחק FIFA 17. מידע על האלבום Wild World באתר MusicBrainz מידע על האלבום Wild World באתר AllMusic האלבום Wild World באתר Discogs Electronic Arts, FIFA 17 Soundtrack - EA SPORTS, Electronic Arts Inc., ‏2016-09-08 (באנגלית) "Reviews for Wild World by Bastille". Metacritic. נבדק ב-2016-09-15. Bastille - Wild World, Album of The Year (באנגלית) Heather Phares. "Wild World - Bastille | Songs, Reviews, Credits". AllMusic. נבדק ב-2016-09-15. Ivey, Georgia (2016-10-06). "Bastille - Wild World". Clash. נבדק ב-2016-10-16. "Bastille - Wild World". DIY. 2016-09-09. נבדק ב-2016-09-15. Caroline Sullivan. "Bastille: Wild World review – edging Coldplay for unfeigned emotionalism | Music". The Guardian. נבדק ב-2016-09-15. Hermes, Will (2016-09-08). "Review: Bastille, 'Wild World'". Rolling Stone. נבדק ב-2016-09-15. Baber, Andy (2016-09-09). "Bastille – Wild World | Album Reviews". MusicOMH. נבדק ב-2016-09-15. "Bastille - 'Wild World' Review". NME. נבדק ב-2016-09-15. Paul Mardles. "Bastille: Wild World review – wholesome arena pop | Music". The Observer. נבדק ב-2016-09-15. Q Magazine - October 2016. (באנגלית) מידע על Wild World, באתר המצעד האוסטרי, ארכיון מידע על Wild World, באתר המצעד האיטלקי, ארכיון מידע על Wild World, באתר המצעד הגרמני מידע על Wild World, באתר מצעד דנמרק מידע על Wild World, באתר המצעד הנורווגי מידע על Wild World, באתר המצעד של ניו זילנד מידע על Wild World, באתר המצעד הספרדי מידע על Wild World, באתר המצעד הפורטוגזי, ארכיון מידע על Wild World, באתר המצעד הפיני מידע על Wild World, באתר המצעד הצרפתי, ארכיון מידע על Wild World, באתר המצעד השוודי
פרסי הווידאו קליפים של MTV לשנת 2018

טקס פרסי הווידאו קליפים של MTV לשנת 2018 התקיים ב-20 באוגוסט 2018, באולם המוזיקה רדיו סיטי, ניו יורק סיטי שארצות הברית. במהלך הטקס היו קארדי בי וטיילור סוויפט לאמנים עם המספר הרב ביותר של הזכיות, תוך שקארדי בי הייתה לאמנית עם מספר המועמדויות הגבוה ביותר, 12 בסך הכול. ב-23 ביולי הכריזו על המועמדויות בטקס, תוך שפורסם כי אריאנה גרנדה וטיילור סוויפט הן האמניות עם המספר הרב ביותר של המועמדויות. הזוכים רשומים ראשונים ומודגשים בכתב בולט מדיה וקבצים בנושא פרסי הווידאו קליפים של MTV לשנת 2018 בוויקישיתוף אתר האינטרנט הרשמי של פרסי הווידאו קליפים של MTV לשנת 2018 Madeline Roth, Backstreet Boys, Bazzi, And Bryce Vine Will Make The VMA Pre-Show Larger Than Life, MTV News (באנגלית) 2019 VMAs Reveal Three New Fan-Voted Categories, Pre-Show Performers: Exclusive, Billboard, ‏2019-08-19 VMAs: Jennifer Lopez to Receive Video Vanguard Award | Hollywood Reporter, www.hollywoodreporter.com
1501

שנת 1501 היא השנה הראשונה במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. אמריגו וספוצ'י מגיע לחוף ברזיל ומבין כי הגיע ליבשת חדשה, אמריקה. מיכלאנג'לו מתחיל לעבוד על פסלו, דוד. בשווייץ נוצרו הקנטונים בזל-שטאדט, בזל-לנדשאפט ושפהאוזן 23 ביוני – השייטת של פדרו קברל נכנסת לנמל ליסבון, לאחר ששבה ממסע להודו, עם 4 אניות בלבד מתוך ה-13 עימן הפליג מפורטוגל, כשנה קודם לכן 14 בנובמבר – קתרין מאראגון מתחתנת עם ארתור, נסיך ויילס, יורש העצר האנגלי ג'רולאמו קארדאנו מתמטיקאי, פילוסוף ורופא איטלקי 17 באוגוסט – פיליפ השני, רוזן הנאו-מינצברג (נפטר ב-1529) 24 בספטמבר – ג'ירולמו קרדאנו, מתמטיקאי, פילוסוף ורופא איטלקי, מגדולי המתמטיקאים בזמנו (נפטר ב-1576) 3 בינואר – עלי-שיר נוואי, משורר, פילוסוף, לשונאי, פוליטיקאי, צייר, מוזיקאי ונדבן טורקי-צ'אגאטאי (נולד ב-1441) 1 בפברואר – זיגיסמונד, דוכס בוואריה (נולד ב-1439) 20 בספטמבר – אגוסטינו בארבאריגו, הדוכס ה-74 של ונציה (נולד ב-1420) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1501‎ נפטרים ב-1501‎ מדיה וקבצים בנושא 1501 בוויקישיתוף
בדיקת מח עצם

בדיקת מח עצם (נקראת גם ניקור מח עצם) היא בדיקה רפואית, אשר במהלכה נשאבת דגימה מלשד העצם או ניטלת רקמת עצם (ביופסיה) במטרה לאבחן בעיות המטולוגיות. הבדיקה מבוצעת כאשר יש חשד לפגיעה בתפקוד של מח העצם והפרעה בייצור תאי הדם. בדיקת מח עצם מבוצעת על מנת לאבחן מחלות הקשורות למערכת הדם (מחלות המטולוגיות), כאשר קיים חשד לפגיעה בתפקוד של מח העצם והפרעה בייצור תאי הדם. הבדיקה מבוצעת גם במקרה שעולה חשד למעורבות של מח העצם במחלות אחרות (לדוגמה לימפומה). עלייה בתאי הדם בבדיקת דם - חשד לסרטן הדם המאופיין בחלוקה בלתי מבוקרת של תאי דם. ירידה בטסיות הדם - שעלולה להצביע על מחלה במח העצם. ירידה בכדוריות דם אדומות (יחד עם ממצאים נוספים). חשד למיאלומה נפוצה. חולי סרטן שקיים חשש לגרורות במח העצם. חשד לקיומן של מחלות תורשתיות המשפיעות על תפקוד מח העצם (לדוגמה: מחלת גושה). בדיקת מח עצם מבוצעת גם כמעקב שגרתי לאיתור שיפור או נסיגה אצל חולים במחלות ממאירות של מערכת הדם. הבדיקה מבוצעת גם במקרים של זיהומים כרוניים העלולים לערב את מח העצם (לדוגמה שחפת). בדיקת מח עצם מתבצעת במסגרת מרפאה המטולוגית, על ידי המטולוג מומחה או מתמחה בהמטולוגיה. בדרך כלל נלקחת דגימה מעצם האגן. הנבדק שוכב על הבטן או על הצד. הרופא מחטא את העור ומבצע הרדמה מקומית (לרוב ניתנת גם זריקת טשטוש). בשלב הראשון הרופא מחדיר מחט לתוך חלל העצם ושואב מנוזל מח העצם. בשלב השני מחדיר הרופא מחט חלולה מיוחדת בצורה סיבובית (כך שיוצא כמין גליל של העצם בקוטר המחט). בסיום הבדיקה המקום נחבש בחבישה לוחצת למניעת דימום (ברוב המקרים, יש צורך בביצוע שתי הבדיקות, אך ישנם מקרים בהם ניתן להסתפק רק באחת מהן). הנוזל שנשאב, נשלח לבדיקה ציטולוגית ובדיקות נוספות לפי הצורך (למשל: אפיון תאים - FACS, בדיקה ציטוגנטית - FISH וקריוטיפ ובדיקה מולקולרית - PCR). דגימת רקמת מח העצם נשלחת לבדיקה פתולוגית. מדיה וקבצים בנושא בדיקת מח עצם בוויקישיתוף בדיקת מח עצם, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יחסי מצרים–צ'ילה

יחסי מצרים–צ'ילה הם יחסי החוץ בין מצרים וצ'ילה. היחסים הדיפלומטיים בין צ'ילה לבין מצרים כוננו בשנת 1929, ומצרים הייתה המדינה הראשונה בעולם הערבי שכוננה יחסים עם מדינה באמריקה הדרומית. באותן שנים שתי המדינות חתמו על הסכם שלום והסכם על יתרונות מסחריים כדי למסד את קשריהן הדו-צדדיים. באותן השנים הראשונות, היחסים התמקדו בנושאים כלכליים. ב-23 בדצמבר 1957 החליטו שני הצדדים להעלות את נציגיהם לרמת השגרירות. קודם לכן, שגריר ברזיל בקהיר ייצג ישירות את האינטרסים הצ'יליאניים במדינה. בשנות השישים הגדילו שתי המדינות את היחסים הדו-צדדיים שלהן מעבר לתחום הכלכלי, וקבעו הסכם תרבות. כך, בשנת 1966, הקימה אוניברסיטת צ'ילה את המרכז ללימודי ערבית, שהאדריכל והמנהל הראשון שלו היה האקדמאי המצרי לופדי עבדאל באדי, מאוניברסיטת הליופוליס. בדצמבר 1978 התקיימה הפגישה הראשונה של הוועדה המעורבת הצ'יליאנית–מצרית בראשות סגן הקנצלר הצ'יליאני אנריקה ואלדס, מטעם צ'ילה ומזכיר המדינה של משרד הכלכלה, סחר חוץ ושיתוף פעולה כלכלי במצרים. אחמד וופאן סעיד. בפגישה אושרו תקנות לפיתוח דו-שיח דו-צדדי ונושאים כמו הלוואה מצרית אפשרית למימון ייצוא צ'יליאני, הצעתה של צ'ילה להעניק מלגות ללימודי תואר שני במוסדות כלכליים לאומיים וסיוע טכני בשליטה על מדבריות. כתוצאה מהבנה דיפלומטית זו נחתמו בשנים הקרובות מכשירי שיתוף פעולה שונים, ביניהם הסכם תרבות (1960), מסחרי (1977), הסכם שיתוף פעולה תיירותי (1981), הסכם שיתוף פעולה מדעי ומדעי. טכניקה (1982); הסכם לשיתוף פעולה כלכלי (1988); תזכיר שיתוף פעולה חקלאי (1997); תזכיר בין הבנקים המרכזיים של צ'ילה ומצרים (1998); הסכם לקידום והגנה הדדית על השקעות ואחר לקידום יצוא (1999). בשנת 2005 ביקר נשיא צ'ילה ריקארדו לאגוס במצרים והיה לראש הממשלה הצ'יליאני הראשון שביקר במדינה זו. ב-15 בינואר הוא הגיע לקהיר, שם נפגש עם מקבילו חוסני מובארכ, איתו חתם על הסכם שיתוף פעולה תרבותי וחינוכי והסכם כוונות לשיתוף פעולה טכני ארכאולוגי בין תרבות צ'ינצ'רו בצ'ילה לבין "התרבות הפרעונית" במצרים. המסחר בין שתי המדינות הסתכם ב-51 מיליון דולר בשנת 2016, שהיוו גידול של 1.6% בחמש השנים האחרונות. היצוא העיקרי מצ'ילה למצרים כולל קתודות נחושת, עץ אורן, עיסת עץ כימית ושזיפים מיובשים, בעוד שמצרים מייצאת בעיקר שטיחים, ג'ינס כחול, שעועית וחולצות כותנה. כיום, הפרויקט הבילטרליים המשמעותי ביותר כולל את פעילותה של חברת הנפט הממשלתי הצ'יליאנית ENAP-SIPETROL במצרים, פרויקט במסגרתו החלו חיפושים והפקה של נפט באתרים שונים מצריים מאז 1998. צ'ילה מחזיקה במצרים שגרירות בקהיר וקונסוליה באלכסנדריה. מצרים מחזיקה בצ'ילה שגרירות בסנטיאגו דה צ'ילה. אתר על יחסי מדינות
חסן אל-היידוס

חסן ח'אלד אל-היידוס (בערבית: حسن خالد الهيدوس; נולד ב-11 בדצמבר 1990) הוא כדורגלן קטרי המשחק בעמדת החלוץ בא-סד. אל-היידוס התחיל את הקריירה שלו במחלקת הנוער של א-סד, אליה הצטרף בגיל 8 ואחרי 9 שנים הצטרף לקבוצה הבוגרת. אל-היידוס, זכה עם הקבוצה בליגת האלופות האסיאתית 2011, כאשר הוא היה אחד מארבעת הכובשים בדו-קרב הפנדלים במשחק הגמר נגד ג'אונבוק יונדאי מוטורס. בשנת 2014, אל-היידוס נבחר ל"כדורגלן הקטרי של השנה", כאשר קיבל 58 קולות מתוך 104 מצביעים, בהם מאמנים ומנהלי הקבוצות. בצעירותו, אל-היידוס שיחק בנבחרות הצעירות של קטר. ב-11 באוגוסט 2008, אל-היידוס ערך את הופעת הבכורה שלו בנבחרת קטר בהפסד 1–6 לאיראן. ב-30 בדצמבר 2008, אל-היידוס הבקיע את שער הבכורה שלו בנבחרת בניצחון 2–5 נגד לוב. אל-היידוס היה שותף לזכייה של הנבחרת בגביע אסיה בכדורגל 2019, בה היה שותף בכל משחקיה של קטר ואף הבקיע בניצחון 0–4 נגד איחוד האמירויות הערביות בחצי הגמר. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. א-סד ליגת העל הקטרית: 2006/2007, 2012/2013, 2018/2019 גביע האמיר הקטרי: 2007, 2014, 2015, 2017 הגביע הקטרי: 2007, 2008, 2017, 2020 גביע השייח' ג'אסם: 2007, 2014, 2017, 2019 גביע הכוכבים הקטרים: 2010 ליגת האלופות האסיאתית: 2011 נבחרת קטר גביע המפרץ לאומות: 2014 גביע אסיה בכדורגל: 2019 אישיים השחקן המבטיח של ההתאחדות לכדורגל בקטר: 2008 שחקן השנה של "להיות דוחא קטר": 2014 השחקן השנה של ההתאחדות לכדורגל בקטר: 2015 מדיה וקבצים בנושא חסן אל-היידוס בוויקישיתוף חסן אל-היידוס, ברשת החברתית אינסטגרם חסן אל-היידוס, באתר Transfermarkt חסן אל-היידוס, באתר Soccerway חסן אל-היידוס, באתר WorldFootball.net חסן אל-היידוס, באתר National Football Teams חסן אל-היידוס, באתר FootballDatabase.eu Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
ערפד ענק

ערפד ענק או ערפד דרקולה (שם מדעי: Desmodus draculae) הוא מין של עטלף בסוג ערפד אליו משתייך גם הערפד המצוי. הערפד הענק השתייך לתת-משפחת הערפדים ונכחד, ככל הנראה, לפני 300 שנה. הערפד הענק היה גדול במיוחד יחסית לבני משפחת הזיזפיים: משקלו היה כ-60 גרם ומוטת כנפיו כ-50 ס"מ. הוא ניזון ככל הנראה מדם של יונקים גדולים כגון עצלן ענק, סוסיים ומכרסמים גדולים דמויי קפיברה. הערפד הענק היה נפוץ באמריקה הדרומית ממקסיקו ועד ארגנטינה, אך בעיקר בברזיל וונצואלה. הוא היה נפוץ באזורים טרופיים וסובטרופיים והתגורר ביערות גשם. הוא השתכן בחללים, במערות ובעצים והיה פעיל בלילה. הוא חי בתקופות הפליסטוקן, כ-11,000 שנה לפני זמננו ועד לתקופת ההולוקן, ונכחד ככל הנראה לפני 300 שנה. המאובנים שנמצאו כוללים גולגולת, שן מסוג ניב, מספר עצמות גפיים וחוליות. הוא תואר והוגדר מדעית ב-1988. ערפד ענק, באתר GBIF (באנגלית) A Giant Prehistoric Vampire Bat - Desmodus draculae, סרטון באתר יוטיוב (אורך: 7:25) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
יחסי הפיליפינים–צ'ילה

יחסי הפיליפינים–צ'ילה הם היחסים הדו-צדדים בין צ'ילה לבין הפיליפינים. על פי נשיא הפיליפינים בניגנו אקינו השלישי, צ'ילה והפיליפינים חולקות "חוויות ייחודיות" עם הקולוניזציות הספרדיות שלהן, הדומיננטיות שלהן בנצרות והתרחשותן התכופה של אסונות טבע כששתי המדינות נמצאות בטבעת האש. היחסים הדיפלומטיים בין צ'ילה לפיליפינים החלו בשנת 1854 כשצ'ילה פתחה קונסוליה בבינונדו, מנילה. אבל היחסים הפורמליים כוננו ב-4 ביולי 1946, היום בו הפיליפינים קיבלו את עצמאותם באופן רשמי מארצות הברית. בשנת 2012 צ'ילה והפיליפינים סיכמו על שותפויות בכרייה ובאנרגיה גיאותרמית, נשיא צ'ילה סבסטיאן פיניירה שיתף סיפורים על ארצו לנשיא הפיליפינים בניגנו אקינו השלישי במהלך פגישה דו-צדדית בוולדיווסטוק, שם נערכה פסגת APEC. הנשיא פינירה הזכיר גם בפני הנשיא אקינו כי ארצו זקוקה למורים לאנגלית, משרות פוטנציאליות שמחכות לפיליפינים בצ'ילה. באותה שנה, ואמר כי ישנם 318 מורים להוראת ספרדית בסיסית בפיליפינים, שר החינוך הפיליפיני, ארמין לואיסטרו, הודיע כי הסכם נמצא בתהליך עם ממשלת צ'ילה להכשרת מורים לבתי ספר פיליפינים בספרדית. בתמורה לכך, הפיליפינים יעזרו לצ'יליאנים בהוראת האנגלית שלהם. נשיאת צ'ילה מישל בצ'לט ערכה ביקור ממלכתי בפיליפינים ב -16 בנובמבר 2015 בשולי אספת המנהיגים הכלכליים של APEC במנילה. היא נפגשה עם נשיא הפיליפינים בניניו אקינו השלישי בארמון מאלאקניינג, ושניהם גם היו עדים לחתימה על מספר הסכמים דו-צדדיים בנושא הפחתת סיכוני אסון ושיתוף פעולה בניהול חירום בין ממשלותיהם והסכימה להמשיך בשיחות להסכם סחר חופשי במטרה להגדיל את המסחר וההשקעות בין צ'ילה לפיליפינים. צ'ילה מחזיקה בפיליפינים שגרירות במנילה. הפיליפינים מחזיקה בצ'ילה שגרירות בסנטיאגו דה צ'ילה וקונסוליה בוולפראיסו. מדיה וקבצים בנושא יחסי הפיליפינים–צ'ילה בוויקישיתוף Elemia, Camille (16 בנובמבר 2015). "Aquino to Chilean president: I found a 'kindred spirit' in you". Rappler. נבדק ב-17 בנובמבר 2015. {{cite news}}: (עזרה) Mangunay, Kristine. "DepEd mulls Spanish for students". נבדק ב-13 בספטמבר 2012. {{cite web}}: (עזרה) "Chile open to Pinoy English teachers, aquaculture cooperation" "PHL-Chile partnerships in mining, geothermal energy seen" Villanueva, Marichu (29 באוקטובר 2015). "Give way to APEC summiteers". The Philippine Star. נבדק ב-3 בנובמבר 2015. {{cite news}}: (עזרה) Mangosing, Frances (16 בנובמבר 2015). "PH, Chile sign agreement on disaster reduction, management". Philippine Daily Inquirer. נבדק ב-17 בנובמבר 2015. {{cite news}}: (עזרה) Diola, Camille (16 בנובמבר 2015). "Philippines, Chile eye free trade deal". The Philippine Star. נבדק ב-17 בנובמבר 2015. {{cite news}}: (עזרה) אתר על יחסי מדינות
אוקסצילין

אוקסצילין (Oxacillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת בעירוי תוך-ורידי או בזריקה תוך-שרירית. אוקסצילין מסווגת כאיזוקסזוליל פניצילין, סוג של פניצילין עמיד לפניצילינאז, עם פעילות נגד נקדים גראם חיוביים המפרישים פניצילינאז. אוקסצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה. התרופה ניתנת למבוגרים במינון של 6–12 גרם ביום על פני 4–6 מנות, ולילדים במינון 100–200 מ"ג לק"ג גוף ליום. בנוסף, התרופה משמשת להגדרת עמידותם של זנים סטפילוקוקליים לפניצילינים, למשל MRSA, במקום מתיצילין. אוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל ואליה מחוברות קבוצת פניל וקבוצת מתיל. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל. מנגנון הפעולה של אוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו. עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים. הספיגה של אוקסצילין במתן פומי אינה גבוהה, ועומדת על כ-33%, כאשר מזון מפחית את ספיגת התרופה. דרך המתן של התרופה היא על פי רוב תוך-ורידית. היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה. כ-50% מן התרופה עוברים מטבוליזם כבדי. התרופה מופרשת בעיקר למרה, אך בשיעור של פחות מ-20% גם בכליה. זמן מחצית החיים של התרופה הוא 50–80 דקות. כבכל פניצילין, אלרגיה לאוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. בהשוואה לפניצילינים אחרים העמידים לפניצילינאז, אוקסצילין גורמת יותר לעלייה באנזימי כבד ולפריחה. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. מדיה וקבצים בנושא אוקסצילין בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מייקל לוין

מייקל (מיכאל) לוין (באנגלית: Michael Levin; ‏17 בפברואר 1984 – 1 באוגוסט 2006) היה חייל צה"ל שנהרג במלחמת לבנון השנייה. לוין, שעלה לישראל כשנתיים טרם גיוסו בגפו מארצות הברית הפך לאחר מותו לסמל לעלייה ולציונות במאה ה-21, וכן העלה במידה רבה את ההערכה והמודעות לשירותם של חיילים בודדים בצה"ל. לוין נולד וגדל בפנסילבניה שבארצות הברית. סבו וסבתו מצד אמו היו ניצולי השואה. לוין פיתח עמדות והשקפות ציוניות כבר בגיל צעיר, וכן הדריך ילדים ונערים במחנות קיץ יהודיים רבים במולדתו האמריקנית. לוין עלה לישראל כחייל בודד בגיל 19, בשנת 2003, לוין היה מוטרד מכך שהוא לא מקבל צו ראשון והחליט להגיע ללשכת הגיוס, כשנאמר לו שאין באפשרותו להיכנס ללא מסמכים, החליט לוין לטפס על הבניין ולהיכנס דרך החלון היחיד בבניין שהיה פתוח על מנת להתחיל בהליך הגיוס. באוגוסט 2004 התגייס לחטיבת הצנחנים של צה"ל. בקיץ 2006 כשפרצה מלחמת לבנון השנייה, היה לוין בחופשה אצל משפחתו בפנסילבניה שמעבר לים. לוין חזר מיד לישראל, אך נהרג ביום הראשון שבו נכנס ללבנון, ב-1 באוגוסט 2006 בכפר הדרום-לבנוני עייתא א-שעב, כאשר כוחו נקלע למארב אויבים של ארגון הטרור האסלאמיסטי-שיעי, החזבאללה. המוני ישראלים ששמעו על כך שלוין היה חייל בודד הגיעו להלווייתו. על פי בקשתו נקבר בהר הרצל. על-שמו קרוי המרכז לחיילים בודדים המלווה חיילים בודדים ומסייע להם בעת שירותם בצה"ל. מקום הטמנתו של לוין בבית הקברות הצבאי בהר הרצל הפך ברבות השנים למקום עלייה לרגל של קבוצות נוער וצעירים יהודים מרחבי העולם. דף לזכר מייקל לוין באתר יזכור יאיר אלטמן‏, מייקל לוין התאהב בישראל, ומצא בה את מותו, באתר וואלה, 14 באפריל 2013 סיפור חייו ומותו של סמ"ר מייקל לוין ז"ל, שנפל במלחמת לבנון השנייה באתר יוטיוב סיפור חייו ומותו של סמ"ר מייקל לוין ז"ל, שנפל במלחמת לבנון השנייה, באתר YouTube, ‏18 באפריל 2013
יחסי איחוד האמירויות הערביות – קוסובו

יחסי איחוד האמירויות הערביות–קוסובו הם היחסים הדיפלומטיים בין איחוד האמירויות הערביות לבין רפובליקת קוסובו. ערך מורחב – מלחמת קוסובו בשנת 1998, עם הסלמת המלחמה בין צבא שחרור קוסובו ומדינות נאט"ו לבין סרביה, איחוד האמירויות הערביות שלחה סיוע הומניטרי רחב ידיים לקוסובו באמצעות הארגון הבינלאומי, הצלב האדום. בשנת 1999, איחוד האמירויות הייתה למדינות הראשונות שאינן חברות בארגון הנאט"ו אשר תמכו בלחימה נגד סרביה מצד מדינות הנאט"ו. איחוד האמירויות נחשבת למדינה הערבית היחידה שהציעה סיוע הומניטרי לכוח קוסובו. הסיוע האמירטי לקוסובו נחשב לסיוע ההומניטרי הגדול ביותר של איחוד האמירויות למדינות העולם והוא הסתכם ב-125 מיליון דירהם אמירטי. איחוד האמירויות הכירה בעצמאותה של קוסובו ב-14 באוקטובר 2008. איחוד האמירויות הערביות איננה מיוצגת בקוסובו הן בדרג השגרירות והן בדרג הקונסולרי. איחוד האמירויות האמינה את שגרירותה שבאנקרה, בירת טורקיה הסמוכה, על קוסובו. קוסובו מיוצגת באיחוד האמירויות בדרג השגרירות, באמצעות שגרירות רשמית שהיא מחזיקה באבו דאבי, בירת המדינה. מדיה וקבצים בנושא יחסי איחוד האמירויות הערביות – קוסובו בוויקישיתוף United Arab Emirates, a new perspective, איברהים עבד ופטר היילר, 2001 EMBASSY OF KOSOVO IN ABU DHABI, UNITED ARAB EMIRATES
קלוקסצילין

קלוקסצילין (Cloxacillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת בעירוי תוך-ורידי, בזריקה תוך-שרירית או פומית. קלוקסצילין מסווגת כאיזוקסזוליל פניצילין, קבוצה של פניצילינים עמידים לפניצילינאז, עם פעילות נגד נקדים גראם חיוביים המפרישים פניצילינאז. קלוקסצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה. התוויות היצרן קובעות מינון למבוגרים של 250–500 מ"ג ארבע פעמים ביום, ולילדים 50–100 מ"ג לק"ג גוף, גם כן ארבע פעמים ביום, עבור טיפול פומי. טיפול פומי אינו זמין בישראל. עבור טיפול תוך-ורידי בזיהומים סטפילוקוקליים משמעותיים, התרופה ניתנת בהמלצת ארגון הבריאות העולמי במינון של 6–12 גרם ביום על פני 4–6 מנות למבוגרים, ולילדים במינון 100–200 מ"ג לק"ג גוף ליום. קלוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל ואליה מחוברות קבוצת פניל עם אטום כלור וקבוצת מתיל. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל. מנגנון הפעולה של קלוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו. עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים. הספיגה של קלוקסצילין במתן פומי טובה, ועומדת על כ-50%, כאשר מזון מפחית את ספיגת התרופה. דרך המתן של התרופה יכולה להיות פומית, אולם לזיהומים משמעותיים היא ניתנת תוך-ורידית. היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה. כ-20% מן התרופה עוברים מטבוליזם כבדי. התרופה מופרשת בעיקר למרה, אך בשיעור של פחות מ-40% גם בכליה. זמן מחצית החיים של התרופה הוא 30 דקות. כבכל פניצילין, אלרגיה לקלוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. מדיה וקבצים בנושא קלוקסצילין בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חט

חט (ברבים: חַטִּים או חִטִּים) הוא שן של יונקים מסוימים שבולטת מחוץ לפה. עם בעלי החיים שיש להם חטים נמנים הפיל, ההיפופוטם, הניבתן והחדשן (narwhal, סוג של לווייתן ארקטי). החטים הם מקור לשנהב, המשמש בתורו להכנת חפצי נוי ותכשיטים, ובעבר אף ליצירת קלידי פסנתרים. כיוון שרוב בעלי החיים שיש להם חטים נתונים בסכנת הכחדה (בעיקר הפיל האפריקני), סחר השנהב מוגבל באמנת וושינגטון (CITES - Convention on International Trade in Endangered Species of Wild Fauna and Flora), ולא ידוע מתי יוסרו המגבלות הללו. עם זאת, הסחר הלא חוקי בשנהב עוד מתקיים במידה רבה, וכדי להילחם בו מדינות רבות עורכות אירועים מתוקשרים של השמדת שנהב. פיל סוואנה אפריקני פיל אסייתי מגרד קליפה מעץ בעזרת חטיו חזיר יבלות מצוי גומפותריום חטי חדשן ניבתן איור של אודובנוצטופס ניבים של חזיר בר שנהב סחר בשנהב השמדת שנהב מדיה וקבצים בנושא חט בוויקישיתוף תמונה של חט, שעוצב ככלי נוי ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
פגאני הואיירה

פגאני הואיירה (באיטלקית: Pagani Huayra) היא מכונית ספורט רודסטר המוגדרת מכונית על מתוצרת יצרנית רכבי הספורט האיטלקית פגאני אוטומובילי (שם רשמי: Pagani Automobili S.p.A.) אשר יוצרה משנת 2012 עד שנת 2022. קופה. רודסטר. בין השנים 2012–2018 יוצרו 100 יחידות. 2 דלתות בתצורת "Gull-wing door" (אנ') (דגם קופה). 2 דלתות בתצורה "Swan doors" (אנ') (דגם רודסטר). 2 מושבים. מנוע מרכזי-אחורי 6.0 ליטר, מתוצרת מרצדס בנץ סדרה "Mercedes-Benz M275 engine" (אנ') סוג מנוע "M158". מנוע קירור מים. סוג הנעה: הנעה אחורית 4x2. צמיגים מתוצרת "Pirelli" (אנ') מסוג "P Zero". בלמים: דיסק (קדמי ואחורי). מקדם גרר: 0.31 תאוצה מ-0 ל-100 קמ"ש היא 3.3-3.2 שניות. מחיר היחידה בשנת 2013 עמד על 1,056,000 אירו (דגם קופה באיטליה). קופה. רודסטר (ספיידר) - קבריולה. "coupé". "roadster" - משנת 2017 יוצרו 100 יחידות "BC" - בין השנים 2017–2019 יוצרו 20 יחידות. "BC roadster" - משנת 2019 יוצרו 40 יחידות. "Imola". "La Monza Lisa". "Huayra 730S". "The King". "Huayra Pearl". "פגאני הואיירה" "פגאני הואיירה" "פגאני הואיירה" "פגאני הואיירה", שנת 2013 "פגאני הואיירה", שנת 2015 "פגאני הואיירה", שנת 2015 "פגאני הואיירה" "פגאני הואיירה" דגם "BC", שנת 2017 "פגאני הואיירה" דגם "רודסטר", שנת 2018 "פגאני הואיירה" דגם "רודסטר", שנת 2019 "פגאני הואיירה" - מבט לתא הנהג מדיה וקבצים בנושא פגאני הואיירה בוויקישיתוף פגאני הואיירה, סרטון באתר יוטיוב פגאני הואיירה, סרטון באתר יוטיוב פגאני הואיירה, סרטון באתר יוטיוב "פגאני הואיירה" pagani.com/huayra-roadster "פגאני הואיירה" שנת 2012 כולל תמונות netcarshow.com/pagani/2012-huayra "פגאני הואיירה" דגם "BC" automoto.it/news/pagani-huayra-bc-789-cv-per-20-esemplari